***Invasion U.S.A.*** er en amerikansk actionfilm fra 1985 med Chuck Norris i hovedrollen. Richard Lynch spiller også en sentral rolle. Regi var ved Joseph Zito, mens Menahem Golan og Yoram Globus var produsenter. Filmen handler om en stor gruppe terrorister fra Sovjet som forsøke å innta hele USA ved å skape panikk og spre terror. Filmen har et heroisk preg.

Handling
--------

En stor gruppe terrorister fra Sovjet og Latin-Amerika forsøker å innta hele USA ved å skape panikk og spre terror. Ut av TV-skjermene over hele USA velter bilder av vold og terrorangrep. Folk strømmer ut på gatene i full forvirring, bomber eksploderer, terroren florerer i byene. Eks-CIA agenten Matt Hunter (Norris) synes å fremstå som myndighetenes eneste håp. Men Hunter har levd et tilbaketrukket liv i Floridas Everglades nasjonalpark og nekter å jobbe for CIA igjen. Samtidig med dette har terrorleder Rostov til stadighet mareritt om sitt forrige møte med Hunter, og bestemmer seg derfor for å drepe ham. Men da terrorbanden slår til mot hans bolig i sumpene og dreper hans beste venn, ombestemmer Hunter seg. Rostov får dermed en mektig fiende å hanskes med.

Om filmen
---------

Den innbrakte $17,5 millioner på amerikanske kinoer.

Filmen fikk negativt omtale av den amerikanske filmkritikeren Roger Ebert, som blant skrev: «*"Invasion U.S.A." is a brain-damaged, idiotic thriller, not even bad enough to be laughable*». Den har bare fått 27% på Rotten Tomatoes (2011).

I Norge
-------

*Invasion U.S.A.* ble ikke satt opp på norske kinoer, men i februar 1987 utgav Mayco en klippet versjon på video. Denne ble en av de meste utleide filmene våren 1987 og lå øverst på Videotoppen i slutten av mars.

Dagbladets anmelder gav filmen terningkast to. Nettsiden CINERAMA gav den kun terningkast en i 2005 og skrev blant annet følgende: «*Er alt galt med denne historien kan man spørre seg, og svaret må nok bli ja. Nettopp på grunn av dette, så vil jeg faktisk anbefale filminteresserte i å se Invasion U.S.A.. Den kan stå som et oppslagsverk på hvordan ganske mange actionfilmer fra 80-tallet var, og om ikke annet så er det jo moro å se en kalkun av denne dimensjonen, spesielt hvis du vet om det på forhånd.*».

Rollebesetning (utvalg)
-----------------------

|  |  |
| --- | --- |
| * Chuck Norris ... Matt Hunter
* Richard Lynch ... Rostov, terrorlederen
* Melissa Prophet ... McGuire
* Alexander Zale ... Nikko
* Alex Colon ... Tomas
* Eddie Jones ... Cassidy
* Jon DeVries ... Johnston
* James O'Sullivan ... Harper
 | * Billy Drago ... Mickey
* Jaime Sánchez ... Castillo
* Dehl Berti ... John Eagle
* Stephen Markle ... Flynn
* Shane McCamey ... Kurt
* Martin Shakar ... Adams
* James Pax ... Koyo
 |

Referanser
----------

1. 1 2  Den norske videokatalogen, 1987, side 603, (Gemini AS forlag, Trykt i Haugesund)
2. 1 2
3. ↑  «Arkivert kopi». Arkivert fra originalen 1. september 2010. Besøkt 4. juli 2010.
4. ↑
5. ↑  Aftenposten - Videotoppen (28.2.1987)
6. ↑  Aftenposten - Påskeaction (28.03.1987 - Side: 38) «Ikke uventet tar den nye yndlingen Chuck Norris teten på videotoppen i mars med "Invasjon USA".»
7. ↑
8. ↑  «Arkivert kopi». Arkivert fra originalen 1. september 2010. Besøkt 4. juli 2010.

Eksterne lenker
---------------

* (en) *Invasion U.S.A.* på Internet Movie Database Rediger på Wikidata

* (sv) *Invasion U.S.A.* i Svensk Filmdatabas Rediger på Wikidata

* (da) *Invasion U.S.A.* i Danmark Nationale Filminstitut Rediger på Wikidata

* (en) *Invasion U.S.A.* på AllMovie Rediger på Wikidata

* (fr) *Invasion U.S.A.* på Allociné Rediger på Wikidata

* (nl) *Invasion U.S.A.* på MovieMeter Rediger på Wikidata

* (en) *Invasion U.S.A.* på Turner Classic Movies Rediger på Wikidata

* (en) *Invasion U.S.A.* på American Film Institute Rediger på Wikidata

* (en) *Invasion U.S.A.* på Rotten Tomatoes Rediger på Wikidata

* (en) *Invasion U.S.A.* på Box Office Mojo Rediger på Wikidata